Navara Nafarroako Foru Komunitatea 2009 Ła ForuzaingoaStatuti de AutonomiaLey Orgánica de Reintegración y Amejoramiento Foral de Navarra", par i servisi e łe funsion forníe da questo. Al 1º jenar 2007 ła popołasion de ła Navara l'era de 605.876 abitanti, e ła densità de 58,31 ab./km². De sti qua, el 9,23% i era foresti, prinçipalmente ecuadoregni. Ła popołasion l'è in cresita , ma ła densità oncora basa. Par quanto riguarda el seso, se prexenta na difarente situasion tra spagnołi e foresti: mentre tra i spagnołi prevałe łe done, tra i foresti ghè na predominansa de omeni. El grupo de età pì numaroxo l'è queło che va da i 25 ai 54 ani, mentre queło piasè exiguo el fa riferimento a l'età più avansà; ła tendensa a l'inveciamento ła continua parò a manifestarse e tra el 2006 e el 2007 l'età mèdia l'è aumentà de un deçimo. I comuni che i vede major cresita i'è quei inte łe viçinanse de Panplona; l'è invese el capòłogo uno dei çentri abità che perde più abitanti. I comuni più popołà dopo Panplona, che da soła ła ospita un terzo de tuti i abitanti de ła rejon, i'è : Barañáin - Barañain Burlada - Burlata Estella - Lizarra Zizur Mayor - Zizur Nagusia Tafalla ; Villava - Atarrabia e Ansoáin - Antsoain . A partir dal 1964, ła Navara el ga scomisià un profondo proceso de transformasion econòmega, da n'economia baxà su l'agricoltura e che ocupava ła metà de ła popołasion econòmegamente ativa a n'economia equiłibrà e moderna. El motor de sta trasformasion l'è stà l'industria che oncora ancó, nonostante el proceso de tersiarixasion de łe ùltime decade, l'è più prexente che inte łe altre rejoni. El setor primario l'ocupa el 5,9% de ła popołasion navarexa. Ghè coltivasion de formenton, çereałi, fruti e girasołi; anca ła produsion vinicoła l'è inportante. El setore secondario l'è raprexentà par ło più da picołe e mèdie inprexe, ma no manca mia łe multinasionałi, che i ga contribuío a ła modernixasion de l'aparato produtivo rejonałe e al sviłupo econòmego de ła comunità foral. Ła majoransa dei inpianti industriałi co łivei tecnołogici ełevà e capacità de esportasion i apartien al setor automobiłistico e dei machinari e equipajamenti. Ła tersa industria più inportante l'è cheła agroałimentare: łe prime tre mese insieme łe costituise ła metà del vałor xontà de ła produsion industriałe de Navara. El tersiario l'è el setor più inportante in termini de vałor xontà e el continua a trasformar ła strutura econòmega de ła comunità foral. Rispeto al resto de ła Spagna, el setor tersiario de l'economia navarexa el raprexenta l'1,4% del total del tersiario spagnoło. Ła Navara l'è leader in Europa par quanto riguarda łe energie rinovabiłi, e ła conta de rivar a generar entro el 2010 el 100% de l'energia da fonti rinovabiłi. Al 2004, el 61% de l'energia de ła rejon l'era generà da fonti rinovabiłi, de cui el 43.6% el provegnea da 28 mułini a vento, el 12% da oltre 100 turbine idraułiche in scała ridota e el 5.3% da 2 inpianti biomase e 2 de biogas. In xonta, ła rejon ła gavea el pì groso inpianto fotovoltaico de Spagna, a Montes de Cierzo de Tudela , più diverse altre sentenara de instałasion fotovoltaiche. Ùltima dominica de apriłe: 'Nafarroaren eguna ; el vien çelebrà a Baigorri par rivendicar l'unità culturałe de Alta e Basa Navara. 7 de lujo: San Fermin; l'è ła festa piasè nota de ła provinçia, conosúa in tuto el mondo. 3 de diçenbre: dì de San Francesco Saverio; festa ofisiałe.